CELEX: 52007PC0868
Language: mt
Date: 2008-01-11
Title: Proposta għal deċiżjoni tal-Kunsill rigward il-pożizzjoni li għandha tieħu l-Komunità fil- Kunsill Internazzjonali dwar il-Kafé rigward il-ħatra ta' Depożitarji tal-Ftehim Internazzjonali dwar il-Kafé 2007

Avviż Legali Importanti

|

52007PC0868

Proposta għal deċiżjoni tal-Kunsill rigward il-pożizzjoni li għandha tieħu l-Komunità fil- Kunsill Internazzjonali dwar il-Kafé rigward il-ħatra ta' Depożitarji tal-Ftehim Internazzjonali dwar il-Kafé 2007  /* KUMM/2007/0868 finali - ACC 2008/0006 */  

	[pic] | KUMMISSJONI TAL-KOMUNITAJIET EWROPEJ |Brussel 11.1.2008KUMM(2007) 868 finali2008/0006 (ACC)Proposta għalDEĊIŻJONI TAL-KUNSILLrigward il-pożizzjoni li għandha tieħu l-Komunità fil- Kunsill Internazzjonali dwar il-Kafé rigward il-ħatra ta' Depożitarji tal-Ftehim Internazzjonali dwar il-Kafé 2007(preżentata mill-Kummissjoni)MEMORANDUM TA’ SPJEGAZZJONI1.  Il-Ftehim Internazzjonali l-ġdid ta' l-2007 (ICA 2007) dwar il-Kafé ġie nnegozjat fi ħdan l-Organizzazzjoni Internazzjonali għall-Kafé f'Londra. Fl-okkażjoni tat-98 Laqgħa tal-Kunsill Internazzjonali dwar il-Kafé permezz tar-Riżoluzzjoni 431 tat-28 ta' Settembru 2007 ġie adottat it-test finali ta' l-ICA 2007. Il-Ftehim il-ġdid sar biex jissostitwixxi l-Ftehim Internazzjonali dwar il-Kafé 2001.2.  Fl-istess 98 laqgħa tal-Kunsill ma kienx possibbli li jintlaħaq ftehim dwar il-futur tad-Depożitarju tal-Ftehim, minħabba n-nuqqas ta' disponibbiltà mhux mistennija tas-Sezzjoni tat-Trattat tan-Nazzjonijiet Uniti biex jaċċettaw id-depożitu tal-Ftehim Internazzjonali f'lingwi oħra minbarra l-lingwi uffiċjali tan-NU. B'konsegwenza ta' dan, it-test Portugiż tal-Ftehim dwar il-Kafé 2007 ma setax jiġi aċċettat, u għalhekk kien impossibbli li n-Nazzjonijiet Uniti fi New York jibqgħu jintużaw bħala Depożitarju.3.  Skond l-Artikolu 2(10) (Definizzjonijiet) tal-Ftehim Internazzjonali dwar il-Kafé 2007, id-Depożitarju fil-ġejjieni ser ikun maħtur b'deċiżjoni tal-Kunsill tal-Kafé taħt il-Ftehim Internazzjonali 2001 attwali b'kunsens qabel il-31 ta' Jannar 2008.4.  Meta jitqies li l-Komunità Ewropea tinsab f'pożizzjoni li taċċetta, fost bosta alternattivi oħrajn, li tinħatar bħala d-Depożitarju tal-Ftehim 2007 mill-Organizzazzjoni Internazzjonali għall-Kafé, ser ikun meħtieġ li l-Komunità Ewropea tipparteċipa fil-votazzjoni u tesprimi ruħa favur din l-għażla.5.  L-għan ta' din il-proposta huwa għalhekk li l-Komunità Ewoprea tiġi awtorizzata tivvota favur l-Organizzazzjoni Internazzjonali għall-Kafé (ICO) bħala Depożitarju ta' l-2007.2008/0006 (ACC)Proposta għalDEĊIŻJONI TAL-KUNSILLrigward il-pożizzjoni li għandha tieħu l-Komunità fil- Kunsill Internazzjonali dwar il-Kafé rigward il-ħatra ta' Depożitarji tal-Ftehim Internazzjonali dwar il-Kafé 2007IL-KUNSILL TA’ L-UNJONI EWROPEAWara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133, (1) u (4), b’konnessjoni ma’ l-Artikolu 300 (2), tiegħu,Wara li kkunsidra l-proposta tal-Kummissjoni[1],Billi:(1) Il-Kunsill Internazzjonali dwar il-Kafé fit-98 laqgħa tiegħu permezz tar-Riżoluzzjoni 431 tat-28 ta' Settembru 2007 adotta t-test tal-Ftehim Internazzjonali l-ġdid dwar il-Kafé għall-2007;(2) Il-Ftehim Internazzjonali dwar il-Kafé ta' l-2001 ġie estiż għal sena mill-1 ta' Ottubru 2007 sat-30 ta' Settembru 2008 permezz tar-Riżoluzzjoni 432 tat-28 ta' Settembru 2007;(3) Skond id-dispożizzjonijiet ta' l-Artikolu 2(10) tal-Ftehim Internazzjonali ta' l-2007 dwar il-Kafé, id-Depożitarju ġejjieni tal-Ftehim għandu jinħatar b'deċiżjoni tal-Kunsill għall-Kafé taħt il-Ftehim Internazzjonali attwali ta' l-2001 dwar il-Kafé. Din id-deċiżjoni għandha tittieħed b'kunsens qabel il-31 ta' Jannar 2008.(4) L-istabiliment tad-Depożitarju huwa fl-interess tal-Komunità Ewropea;(5) Għandha tiġi determinata l-pożizzjoni dwar din il-kwistjoni tal-Komunità Ewropea fil-Kunsill Internazzjonali dwar il-Kafè;IDDEĊIEDA KIF ĠEJ:Artikolu UnikuIl-pożizzjoni tal-Komunità Ewropea fi ħdan il-Kunsill Internazzjonali għall-Kafé għandha tkun li tivvota favur il-ħatra ta' l-Organizzazzjoni Internazzjonali tal-Kafé bħala Depożitarju tal-Ftehim Internazzjonali ta' l-2007 dwar il-Kafé.Magħmul fi Brussell, […]Ghall-KunsillIl-President [1] ĠU C…